<classify> CHAMA cha Skauti Tanzania kipo mbioni kujenga Kambi ya Kimataifa mkoani Dodoma eneo la Chigongwe, lililopo kilometa 25 kutoka Dodoma Mjini.Hayo yalisemwa jana na Skauti Mkuu Mwantumu Mahiza katika Mkutano Mkuu wa Skauti uliofunguliwa na Waziri wa Elimu, Sayansi na Teknolojia, Profesa Joyce Ndalichako jijini Dar es Salaam.Mahiza alisema ujenzi huo utaanza rasmi Julai 2020 na utahusu madarasa, mabweni, viwanja vya michezo, nyumba za watumishi na maeneo ya kambi moto na kambi za mafunzo.Ili kuongeza thamani kambi hiyi tumeingia makubaliano na Veta kujenga chuo cha ufundi ambacho kitatoa stadi za vijana ambao watakua wanahitimu mafunzo mbali mbali ya kiskauti, alisema Mahiza.Alisema matarajio yao chuo hicho, kitakuwa na uwezo wa kuchukua wanafunzi 629 kwa mikoa yote 26 ya Tanzania Bara, ambapo kila mkoa utatia wanafunzi 20.Awali akifungua mkutano huo Tanzania kwa niaba ya Rais John Magufuli, Waziri Ndalichako alikitaka chama cha skauti kuwezesha vijana kujikita katika kilimo cha mboga mboga na ufugaji ili kuinua kipato chao.Alisema anaelewa chama hicho kina changamoto nyingi ikiwemo ukata wa fedha lakini changamoto hizo zichukuliwe kama chachu na kugeuzwa kuwa fursa.Katika hatua nyingine, mkutano huo umeithibitisha na kupitisha rasmi Bodi ya Wadhamini ikiongozwa na Rais mstaafu Ali Hassan Mwinyi na Makamu wake, Dk Salim Ahmed Salim na Gervas Nyaisonga.Askofu Nyaisonga amemchukua nafasi ya Askofu Nelson Ndimanywa aliyetangulia mbele za haki.  <topic>: KITAIFA 